**Alsó- Tisza-menti Önkormányzati Társulás**

**Társulási Tanácsa E l n ö k é t ő l**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

…/2016.

**Tárgy**: *Az Alsó- Tisza-menti Önkormányzati Társulás és az általa fenntartott intézmények 2015. évi költségvetésének végrehajtásáról szóló beszámoló (zárszámadás) jóváhagyása*

**Tisztelt Társulási Tanács**!

Tájékoztatom Önöket arról, hogy az államháztartásról szóló 2011. évi CXCV. törvény 87. § és a 91. § (3) bekezdésében írtak szerint eljárva terjesztem be tárgyai beszámolót az annak elfogadására jogosított Társulási Tanács elé jóváhagyásra.

Az év folyamán a társulás szerkezetében változás történt, mivel – 2015. július 1-től – a társuláshoz csatlakozott Csongrád Város Önkormányzata az Esély Szociális és Gyermekjóléti Alapellátási Központ nevű szociális intézményével.

A jelenlegi beszámoló a társulásba integrált intézmények vonatkozásában a teljes évi időszakot tartalmazza a csanyteleki székhelyű Remény Szociális Alapszolgáltató Központ, a tömörkényi székhelyű Gondozási Központ Rózsafüzér Szociális Otthon és a felgyői székhelyű (és Csanyteleken telephelyet működtető) Alsó- Tisza-menti Egyesített Óvoda esetében míg a csongrádi székhelyű Esély Szociális és Gyermekjóléti Alapellátási Központ részéről töredékévi adatok szerepelnek az évközi csatlakozás miatt. A központi beszámolási rendszer sajátosságából adódóan az Esély Szociális és Gyermekjóléti Alapellátási Központ esetében nem a csatlakozástól, hanem az április 01-i alakulásától kezdődően kell a gazdálkodási adatait a társulásban kimutatni, ennek megfelelően történtek az évközi adatszolgáltatások és a beszámoló összeállítása is.

Összességében kiemelendő, hogy *az intézmények az alapító okirataiknak és társulási megállapodásban rögzítetteknek megfelelően látták el évközi feladataikat*. A tagintézmények az alap- és szakellátási feladataikat a Társulás Társulási Tanácsa által engedélyezett intézményi létszám keretekkel látták el, így létszám keret túllépés nem történt.

A Társulás Társulási Tanácsa *munkaszervezeti feladatait a társulás székhelye szerinti Csanyteleki Polgármesteri Hivatala köztisztviselői látták el.* A Társulás működéséhez szükséges végrehajtási feladatok minimalizált költségeinek fedezetét a tagönkormányzatok pénzügyi hozzájárulása biztosította, melyet a tagönkormányzatok negyedévenként a Társulás Tanácsa ide vonatkozó határozata alapján teljesítették.

A feladatellátáshoz szükséges állami normatívák igénylését és továbbítását az érintett tagintézmények részére Csanytelek Község Önkormányzata teljesítette.

Az évközi lemondásokkal és pótigénylésekkel korrigált eredeti normatíva igénylés tagintézmények keretösszegeit az Önkormányzat hiánytalanul kiutalta, ebből eredően normatíva finanszírozásból adódó különbözet nem keletkezett.

A tárgyévi normatív állami támogatások, saját intézményi működési bevételek, ellátási díjak és támogatás értékű bevételek mellett a gazdálkodás lehetőségét és a likviditási problémák áthidalását segítette, hogy a költségvetési egyensúly fenntartásához valamennyi tagintézmény Önkormányzati kiegészítő támogatást kapott.

*Az Alsó- Tisza-menti Önkormányzati Társulás társulási szintű összesített, intézményenként részletezett, kiemelt előirányzatok és címrend alábontású bevételi és kiadási adatait a csatolt határozati javaslat 1. – 12. számú mellékletei részletesen tartalmazzák.*

**A Társulási szintű (összesített) *bevételek alakulása* 2015. évben:** (ezer Ft-ban)

|  |  |  |  |  |
| --- | --- | --- | --- | --- |
|  |  | **Előirányzat** | **Teljesítés** | **Teljesítés %-a %-a** |
| 1. | Működési bevételek | 132.456 | 123.914 | 93,55 |
| 2. | Felügyeleti szervi támogatás (norm., finansz.) | 306.790 | 306.790 | 100,00 |
| 3. | Működési célú támogatás ÁH-on belülről | 355.775 | 355.512 | 99,93 |
| 4. | Felhalmozási célú támogatás ÁH-on belülről | 3.182 | 3.182 | 100,00 |
| 5. | Átvett pénzeszközök | 5.783 | 5.783 | 100,00 |
| 6. | Előző évi maradvány igénybevételek | 8.435 | 8.435 | 100,00 |
|  | **Halmozódás mentes pénzforgalmi bevételek összesen:** | **505.631** | **496.826** | **98,26** |

**A Társulási szintű (összesített*) kiadások* alakulása 2014. évben:** (ezer Ft-ban)

|  |  |  |  |  |
| --- | --- | --- | --- | --- |
|  |  | **Előirányzat** | **Teljesítés** | **Teljesítés %-a** |
| 1. | Személyi juttatások, bértömeg | 244.725 | 241.077 | 98,51 |
| 2. | Munkaadót terhelő járulékok | 66.216 | 65.197 | 98,46 |
| 3. | Dologi kiadások | 179.571 | 169.028 | 94,13 |
| 4. | Egyéb folyó kiadások | 246 | 184 | 74,79 |
| 5. | Egyéb működési célú kiadás | 5.426 | 5.426 | 100,00 |
| 8. | Beruházások, felújítások | 9.447 | 8.096 | 85,70 |
| 9. | Felhalmozási célú kiadás |  | - |  |
|  | **Halmozódás mentes pénzforgalmi kiadások összesen:** | **505.631** | **489.008** | **96,71** |

A Társulási szintű **záró pénzkészlet 2014. december 31.-én** (bank és pénztár számlák záró egyenlege mely tartalmazza az idegen pénzeszközöket is): 16.463 E Ft.

A Társulás 2015. évi *maradvány kimutatását a határozati javaslat 13. melléklete tartalmazza.*

A Társulási szintű 2015. évi maradvány összege 7.906 E Ft.

Ebből: a Társulás *költségvetési maradványa*: 212 E Ft,

a Remény Szociális Alapszolgáltató Központ maradványa: 858 E Ft,

a Gondozási Központ Rózsafüzér Szociális Otthon maradványa: 1.289 E Ft,

az Alsó- Tisza-menti Egyesített Óvoda maradványa: 3.228 E Ft,

az Esély Szociális és Gyermekjóléti Alapellátási Központ maradványa 2.230 E Ft.

A Tagintézményi szabad maradványok felosztásáról a Társulás Tanácsa külön határozatban dönt.

*Az Önkormányzati Társulás egyszerűsített mérlegadatait a határozati javaslathoz csatolt 14. melléklet tartalmazza.*

*A Társulási szintű éves eredmény kimutatást a határozat javaslat 15. melléklete tartalmazza.*

Tájékoztatom a Társulás Társulási Tanácsát arról, hogy az Alsó- Tisza-menti Önkormányzati Társulás valamennyi intézményét érintő tételes és részletes elemi költségvetési beszámolója a vonatkozó jogszabályban rögzített határidőre való benyújtása megtörtént a Magyar Államkincstár részére.

**Tisztelt Társulási Tanács!**

Javaslom az előterjesztésben rögzítettek megtárgyalását és a csatolt határozati javaslat változtatás nélküli elfogadását.

Csanytelek, 2015. április 21.

Forgó Henrik

Társulás Társulási Tanácsa Elnöke

**........./2016. (IV. ….) Atmöt határozat**

**Tárgy:** *Az Alsó- Tisza-menti Önkormányzati Társulás 2015. évi költségvetésének végrehajtásáról szóló beszámoló jóváhagyása*

**Határozati j a v a s l a t**

1. Az Alsó- Tisza-menti Önkormányzati Társulás Társulási Tanácsa a Társulás Elnöke által az államháztartásról szóló 2011. évi CXCV. törvény 87. § és a 91. § (3) bekezdése szerint benyújtott fenti tárgyú előterjesztésben foglaltakat megtárgyalta és a Társulás 2015. évi költségvetéséről szóló beszámolóját, annak
2. **bevételi oldalán 505.631 E Ft** módosított előirányzat mellett **496.826 E Ft halmozódás mentes pénzforgalmi teljesítéssel,** míg
3. **kiadási oldalán 505.631 E Ft** módosított előirányzat mellett **489.008 E Ft halmozódás mentes pénzforgalmi teljesítéssel**

ezen határozathoz csatolt, Társulási és tagintézményi szintű kiemelt előirányzat csoportok szerinti és egyéb részletezéseket tartalmazó 1.-12. mellékletben rögzítetteknek megfelelően jóváhagyta.

1. A Társulás Társulási Tanácsa a Társulás költségvetése 2015. december 31.-i forduló napra vonatkozó társulási szintű **egyszerűsített mérlegét** a határozathoz csatolt 14. melléklet szerint hagyja jóvá.
2. Az Alsó- Tisza-menti Önkormányzati Társulás – társulási szintű – **költségvetése 2015. évi maradványát** a határozathoz csatolt 13. mellékletben rögzítettek szerint hagyja jóvá a Társulás Társulási Tanácsa.
3. Az Alsó- Tisza-menti Önkormányzati Társulás 2015. évi **eredmény kimutatását** a Társulás Tanácsa a 15. mellékletben rögzítettek szerint hagyja jóvá.

Határozatról értesítést kap:

* Forgó Henrik a Társulás Társulási Tanácsa Elnöke (Csanytelek)
* Társulási Tanács Tagjai (Székhelyükön)
* Remény Szociális Alapszolgáltató Központ intézményvezetője (Csanytelek)
* Gondozási Központ Rózsafüzér intézményvezetője (Tömörkény)
* Alsó- Tisza-menti Egyesített Óvoda Vezetője (Felgyő)
* Csanyteleki Polgármesteri Hivatal Vezetője és általa az érintett irodavezetők
* Irattár